રિસેસમાં હું કેન્ટિનમાં એકલી ગયેલી. મમતા મેડમ ઘરેથી ભારે જમીને આવેલાં એટલે એ.સી.નો નંબર વધારીને લથડી પડેલાં. કેદાર ! કહેતાં ભૂલી ગઈ કે, હમણાંથી હું કૉફી પીઉં છું, સ્ટ્રોન્ગ કૉફી ! શું કે તને લોસ્ટ કર્યા પછી.. લૉ બી.પી… ડૉન્ટ વરી ! એવું સિરિયસ નથી કંઈ… બટ… ઓર્ડર આપીને બેઠી-બેઠી એસ.એમ.એસ. જોતી હતી, સેલફોનમાં. ટાઈમ પાસ એક્ટિવિટી, બીજું શું ? પેલી દીર્ઘાની તો તને ખબર જ છે ને ? પહેલેથી જ રનિંગ આઈટેમ છે. નોન વેજ જોક મોકલ્યા કરે છે હમણાંથી. પાછી કહે, નોન વેજ નથી હોતા…. ઈન્ટેલેક્ચ્યુઅલ હોય છે…..